Nr. L 269/14 De Europæiske Fællesskabers Tidende 20. 10. 94 KOMMISSIONENS FORORDNING (EF) Nr. 2529/94 af 19. oktober 1994 om ændring af forordning (EØF) nr. 394/70 om gennemførelsesbestemmelser for eksportrestitutioner for sukker KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (?), senest ændret ved forordning (EF) nr. 133/94 (?%), særlig artikel 19, stk. 7, og ud fra følgende betragtninger : I artikel 19, stk. 2, i forordning (EØF) nr. 1785/81 er det bl.a. fastsat, at der kan ydes restitution ved udførsel af den i nævnte forordnings artikel 1, stk. 1, litra h), omhandlede vare i uforandret stand, dvs. inulinsirup ; som følge af den store lighed mellem isoglucose og inulinsirup bør der for restitutioner ved udførsel af sidstnævnte produkt i uforandret stand anvendes en beregningsmetode, der er identisk med den, der anvendes ved beregning af restitu- tioner for isoglucose ; henset dels til de kriterier, der er fastsat i artikel 13b i Kommissionens forordning (EØF) nr. 394/70 ?), senest ændret ved forordning (EF) nr. 1555/94 (%), dels til, at produktionskvoterne, produktions- afgifterne og importafgifterne for inulinsirup ligesom for . sukker og isoglucose beregnes ved anvendelse af en koef- ficient på 1,9, bør resultatet af ovennævnte beregning multipliceres med denne koefficient ; eksportrestitutionen for inulinsirup bør fastsættes hver måned, idet der ligeledes for isoglucose og sukkersirup er foreskrevet en månedlig fastsættelse ; produktionen af inulinsirup i produktionsåret 1994/95 og eksportbehovet for dette produkt kendes ikke inden den 1. januar 1995 ; anvendelsen af denne foranstaltning bør derfor udskydes, og.eksportrestitutionerne for produktet bør fastsættes fra denne dato; Forvaltningskomitéen for - Sukker har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Årtikel 1 I artikel 13b i forordning (EØF) nr. 394/70 indsættes følgende : »Eksportrestitutionen for de produkter, der er nævnt i artikel 1, stk. 1, litra h), i forordning (EØF) nr. 1785/ 81, er for 100 kg tørstof lig med den eksportrestitu- tion, der er fastsat for det i artikel 1, stk. 1, litra f), i nævnte forordning omhandlede produkt, multipliceret med koefficienten 1,9. Denne restitution fastsættes hver måned.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1995. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 19. oktober 1994. ()) EFT nr. L 177 af 1. 7. 1981, s. 4. () EFT nr. L 22 af 27. 1. 1994, s. 7. () EFT nr. L 50 af 4. 3. 1970, s. 1. () EFT nr. L 166 af 1. 7. 1994, s. 52. På Kommissionens vegne René STEICHEN Medlem af Kommissionen